پاکستان میں ہندو شادی کے قوانین

پاکستان میں ہندو شادیوں کے لیے دو قوانین ہیں۔ ایک سندھ ہندو شادی قانون 2016ء ہے جو پاکستان کے صوبہ سندھ میں لاگو ہے اور دوسرا 2017ء کا ہندو شادی قانون ہے جو اسلام آباد دارالحکومت، بلوچستان، خیبر پختونخوا اور پنجاب صوبوں میں لاگو ہے۔ تاہم، دو ہندوؤں کے درمیان شادی رجسٹر کرنے کے لیے کوئی قوانین اور ترامیم نہیں کی گئی ہیں- ایک سندھ سے اور دوسرا دوسرے صوبے سے ( اسلام آباد دارالحکومت ، بلوچستان ، خیبر پختونخوا اور پنجاب )۔

سندھ ہندو شادی قانون 2016ء 
یہ پاکستان میں پہلا ہندو شادی قانون ہے۔ یہ صوبہ سندھ میں رہنے والے ہندوؤں پر لاگو ہے۔ سکھ اور زرستری بھی اس قانون کے تحت اپنی شادی رجسٹر کروا سکتے ہیں۔  

ہندو شادی بل 2016ء سندھ کے پارلیمانی امور کے وزیر نثار احمد کھوڑو نے پیش کیا۔ فروری 2016ء میں سندھ کی صوبائی اسمبلی نے بل منظور کیا۔ اس قانون کے مطابق 18 سال سے زیادہ عمر کا کوئی بھی ہندو مرد اور عورت اپنی شادی رجسٹر کروا سکتے ہیں۔ 

2018ء میں، جوڑوں کے لیے طلاق اور دوبارہ شادی کے حقوق اور طلاق کے بعد بیوی اور بچوں کی مالی حفاظت کے لیے قانون میں ترمیم کی گئی۔ یہ ترمیم پاکستان مسلم لیگ فنکشنل (پی ایم ایل-ایف) کے رکن اسمبلی نند کمار گوکلانی نے تجویز کی تھی۔ 

2018ء میں، ضلع میرپور خاص میں سندھ ہندو شادی قانون کے تحت پہلی بین ذات ہندو شادی رجسٹر کی گئی۔

ہندو شادی قانون 2017ء 
یہ ہندوؤں کے لیے وفاقی سطح کا پہلا ذاتی قانون ہے۔ یہ اسلام آباد دارالحکومت، بلوچستان، خیبر پختونخوا اور پنجاب صوبوں میں رہنے والے ہندوؤں پر لاگو ہوتا ہے۔ ہندو شادی بل 2016ء میں انسانی حقوق کے وزیر کامران مائیکل نے پیش کیا تھا۔ اسے 2016ء میں پاکستان کی قومی اسمبلی نے متفقہ طور پر منظور کیا تھا۔  2017ء میں ایوان بالا پاکستان نے یہ بل منظور کیا۔  مارچ 2017ء میں، پاکستانی صدر ممنون حسین نے ہندو شادی بل پر دستخط کیے اور اس طرح اسے ایک قانون بنا دیا۔ یہ بل ہندوؤں کے لیے شادیوں اور طلاق کے رجسٹریشن کے ضوابط کی راہ ہموار کرتا ہے اور مردوں اور عورتوں کے لیے شادی کی کم از کم عمر 18 سال مقرر کرتا ہے۔

مزید دیکھیے 

 پاکستان میں ہندومت
 پاکستان میں طلاق
 پاکستان میں خواتین سے متعلق قوانین
 پاکستان میں اقلیتی لڑکیوں کی زبردستی تبدیلی مذہب

حوالہ جات 

پاکستان میں ہندومت
ہندومت میں شادی
پاکستانی پالیمان کے ایکٹ
ہندو قانون
پاکستان میں عائلی قوانین
پاکستانی شادی